Gemma Arterton

Gemma Christina Arterton (s. 2. helmikuuta 1986 Gravesend, Kent, Britannia) on englantilainen näyttelijä. Hänen elokuvarooleihinsa lukeutuvat muun muassa Kelly elokuvassa Tyttökoulu St. Trinian’s (2007), MI6-agentti Strawberry Fields James Bond -elokuvassa 007 Quantum of Solace (2008), prinsessa Tamina elokuvassa Prince of Persia (2010) sekä Kerttu elokuvassa Hannu ja Kerttu: Noitajahti (2013). Televisiossa hän on näytellyt esimerkiksi nimiroolia BBC:n tuottamassa sarjassa Tess of the D’Urbervilles.

 Nuoruus 
Arterton syntyi ja kasvoi Gravesendissä, Kentissä. Syntyessään hänellä oli molemmissa käsissään kuusi sormea, mutta ylimääräiset sormet poistettiin leikkauksella. Artertonin vanhemmat erosivat kun hän oli viisivuotias, minkä jälkeen Gemma ja hänen pikkusiskonsa Hannah asuivat yksinhuoltajaäitinsä luona. Oltuaan mukana koulunäytelmässä Arterton innostui näyttelemisestä ja kävi näyttämötaidekurssin Dartfordin The Miskin Theatressa. Sen jälkeen hän haki ja pääsi opiskelemaan Royal Academy of Dramatic Artiin Lontooseen ja valmistui vuonna 2008.

 Ura 
Arterton sai ensimmäisen ammattiroolinsa Stephen Poliakoffin elokuvassa Capturing Mary opiskellessaan vielä teatterikoulussa. Hän teki ensimmäisen näyttämöesiintymisensä Rosalinena Shakespeare-komediassa Turhaa lemmen touhua Lontoon Globe-teatterissa."London Review: Love's Labour's Lost" Artertonin elokuvadebyytti oli vuonna 2007 elokuvassa Tyttökoulu St. Trinian’s johtajatyttö Kellynä, jonka roolista myös Sienna Miller oli kilpaillut.

Vuonna 2008 Arterton esiintyi James Bond -elokuvassa 007 Quantum of Solace, johon hänet valittiin 1 500 hakijan joukosta esittämään agentti Strawberry Fieldsiä.

Arterton toimi mainoskasvona Avonin Bond Girl 007 -hajuvedelle, joka julkaistiin lokakuussa 2008. Aloitettuaan jo sarjassa Avonin kosmetiikkamainoksia Arterton haki maaliskuussa 2008 roolia Kate Mossin vastamalliksi Rimmelille, mutta hänet torjuttiin hänen Avonin sopimukseensa kuuluvien pykälien takia.

Artertonilla oli päärooli Kerttuna elokuvassa Hannu ja Kerttu: Noitajahti vuonna 2013. Hannun roolissa oli Jeremy Renner.

 Yksityiselämä 
Arterton avioitui näyttelijä Rory Keenanin kanssa vuonna 2019. Heidän poikansa syntyi 2022.

 Filmografia 
Elokuvat Vuosi Suomenkielinen nimi Alkuperäinen nimi Rooli 2007  Tyttökoulu St. Trinian’s  St. Trinian’s  Kelly Jones 2008 Three and Out  Frankie CassidyRocknRolla  June 007 Quantum of Solace  Quantum of Solace  Strawberry Fields 2009  Merirosvoradio  The Boat That Rocked  Desiree St. Trinian’s 2: Tyttökoulu aarrejahdissa  St. Trinian’s 2: The Legend of Fritton’s Gold  Kelly JonesThe Disappearance of Alice Creed  Alice Creed 2010 Prince of Persia: The Sands of Time  Tamina Titaanien taistelu  Clash of the Titans  IoTamara Drewe  Tamara Drewe Sammyn suuri seikkailu  A Turtle’s Tale: Sammy’s Adventures  Shelly (äänirooli)2012 Byzantium  Clara Webb  Laulu Marionille  Song for Marion  Elizabeth2013  Hannu ja Kerttu: Noitajahti  Hansel & Gretel: Witch Hunters  KerttuRunner Runner  Rebecca Shafran 2014 The Voices  FionaGemma Bovery  Gemma Bovery 2016 100 Streets EmilyThe Girl with All the Gifts  Helen JustineauThe History of Love  Alma MereminskiOrpheline   TaraTheir Finest  Catrin Cole 2017 The Escape  Tara 2018 Vita & Virginia  Vita Sackville-West2019  Murhamysteeri Murder Mystery  Grace BallardMy Zoe  Laura FischerHow to Build a Girl  Maria von TrappStarDog and TurboCat  Cassidy (äänirooli) 2020  Kesämaa  Summerland  Alice Lamb 2021 The King’s Man  Pollyanna ”Polly” Wilkins / Galahad2022  Mahtava Morris  The Amazing Maurice  Peaches (äänirooli)Rogue Agent  Alice Archer

Televisio Vuosi Suomenkielinen nimi Alkuperäinen nimi Rooli Huomioita 2007 Capturing Mary  Liza  Televisioelokuva 2008  Eksyin Jane Austenin maailmaan  Lost in Austen  Elizabeth Bennet  2 jaksoaTess of the d’Urbervilles  Tess Durbeyfield  4 jaksoa 2014 Inside No. 9  Gerri  ”Tom & Gerri” 2016 Sport Relief 2016  Jessica Spencer  ”Some Mothers Do ’Ave ’Em” 2018 Watership Down  Clover (ääni)  4 jaksoaUrban Myths  Marilyn Monroe  ”Marilyn Monroe and Billy Wilder” 2020 Unprecedented  Ellie  ”#1.2”Black Narcissus  sisar Clodagh  3-osainen minisarja 2021–2022 Moley  Mona Lisa (ääni)  14 jaksoa 2023  Funny Woman  Barbara Parker  6 jaksoa

 Lähteet 

 Aiheesta muualla 



Luokka:Englantilaiset näyttelijät
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit